**ŽUPANIJSKI SUD U ZADRU**

**Ulica Plemića Borelli 9**

**23000 Zadar**

**Matični broj: 3142434 Šifra djelatnosti: 8423**

**OIB: 97465301721 Razdjel: 109**

**RKP broj: 3496 Glava: 10965**

**Obrazloženje godišnjeg Izvještaja o izvršenju financijskog plana Županijskog suda u Zadru za razdoblje od 01. 01. do 31.12. 2023.godine**

Temeljem Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/2023) uz tablicu izvještaja o izvršenju financijskog plana za godišnje razdoblje 01.01. – 31.12.2023. Županijski sud u Zadru izradio je Obrazloženje izvještaja o izvršenju financijskog plana.

Prihodi za rad Županijskog suda u Zadru osiguravaju se iz Državnog proračuna Republike Hrvatske iz izvora 11 Opći prihodi i primici (99,9%), dok se u manjem, neznatnom dijelu ostvaruju vlastiti prihodi izvor 31 (0,01%) od usluga preslika dokumenata iz predmeta kao i troškova presnimavanja zvučnih snimki te od najma prostora.

Vlastiti prihodi uplaćuju se u Državni proračun te se povlače iz Riznice istovremeno kada i redovni materijalni rashodi za plaćanje tekućih rashoda, a koji su proračunom za 2023. - 2025. planirani na kontu 4221 Uredska oprema i namještaj unutar redovne aktivnosti Županijskog suda u Zadru kao proračunskog korisnika.

**Sažetak računa prihoda i rashoda i računa financiranja**

Prihodi za 2023. godinu planirani su u ukupnom iznosu od 1.711.064,06 EUR, planirani prihodi u potpunosti se odnose na prihode poslovanja, dok prihodi od prodaje nefinancijske imovine i primici od financijske imovine i zaduživanja u 2023.godini nisu planirani.

Za 2023.godinu rashodi su planirani u ukupnom iznosu od 1.711.064,06 EUR, od čega se na rashode poslovanja odnosi iznos od 1.690.657,06 EUR, na rashode za nabavu nefinancijske imovine iznos od 20.407,00 EUR, dok izdaci za financijsku imovinu i otplate zajmova u 2023. godini nisu planirani.

Iz tablice Sažetak računa prihoda i rashoda i računa financiranja proizlazi da indeks ostvarenje/izvršenje prihoda i rashoda za 2023. godinu u odnosu na ostvarenje izvršenja za 2022. godinu iznosi 91,87%, dok ostvarenje/izvršenje za 2023. godinu u odnosu na tekući plan za 2023.godinu iznosi 99,93%.

Iz prethodne 2022. godine nije bilo prijenosa sredstava u 2023. godinu, kao ni iz 2023. godine u 2024. godinu.

**Račun prihoda i rashoda**

**Izvještaj o prihodima i rashodima prema ekonomskoj klasifikaciji**

Ukupni prihodi sastoje se isključivo od prihodi poslovanja, u 2023.godini prihodi poslovanja izvršeni su u iznosu od 1.709.936,01 EUR, a odnose se na:

* kto 66 prihodi od pruženih usluga u iznosu od 1.300,00 EUR (od preslika i najma prostora),
* kto 67 prihodi za financiranje rashoda poslovanja iz nadležnog proračuna u iznosu od 1.690.087,63 EUR i prihoda za financiranje rashoda za nabavu nefinancijske imovine iz nadležnog proračuna u iznosu od 18.548,38 EUR.

Prihodi iz nadležnog proračuna čine 99,92% ukupnih prihoda dok se na prihode od pruženih usluga odnosi svega 0,08%.

Indeks ostvarenje/izvršenje prihoda u 2023. godini u odnosu na godišnji plan iznosi 99,93%, dok u odnosu na isto razdoblje prethodne godine indeks ostvarenje/ izvršenje iznosi 91,87%.

Ukupni rashodi u 2023.godini izvršeni su u iznosu od 1.709.936,01 EUR, a sastoje se od:

* rashoda poslovanja u iznosu od 1.690.087,63 EUR (98,84% udio u ukupnim rashodima),
* rashoda za nabavu nefinancijske imovine u iznosu od 19.848,38 EUR (1,16% udio u ukupnim rashodima).

Indeks ostvarenje/izvršenje rashoda u 2023. godini u odnosu na godišnji plan iznosi 99,93%, dok u odnosu na isto razdoblje prethodne godine indeks ostvarenje/ izvršenje iznosi 91,87%.

Rashodi poslovanja odnose se na:

* kto 31 rashodi za zaposlene, u godišnjem razdoblju izvršeni su u iznosu od 1.340.979,26 EUR, u strukturi rashoda poslovanja su najzastupljeniji sa 79,34% (u naravi se odnose na bruto plaće za redovan i prekovremeni rad, ostale rashode za zaposlene i doprinose za obvezno zdravstveno osiguranje).
* kto 32 materijalni rashodi, u godišnjem razdoblju izvršeni su u iznosu od 347.711,69 EUR i čine 20,57% rashoda poslovanja, a sastoje se od: naknada troškova zaposlenima, rashoda za materijal i energiju, rashoda za usluge, naknada troškova osobama izvan radnog odnosa i ostalih nespomenutih rashoda poslovanja. U materijalnim rashodima najzastupljeniji su rashodi za intelektualne i osobne usluge u iznosu od 164.536,84 EUR (usluge sudskih vještaka, tumača/prijevoda i ostale intelektualne i osobne usluge).
* kto 34 financijski rashodi, za godišnje razdoblje izvršeni su u iznosu od 1.396,68 EUR, u naravi se odnose na rashode za usluge platnog prometa kod poslovne banke i kamate za financijske leasinge kojima su nabavljeni službeni osobni automobili. Financijski rashodi čine 0,08% rashoda poslovanja.

Indeks ostvarenje/izvršenje 2023.godinu u odnosu na izvršenje 2022.godine iznosi 91,03%, a indeks u odnosu na tekući plan za 2023.godinu iznosi 99,97%.

Rashodi za nabavu nefinancijske imovine za godišnje razdoblje izvršeni su u iznosu od 19.848,38 EUR, a odnose se na:

* kto 42 rashodi za nabavu proizvedene dugotrajne imovine u iznosu od 19.848,38 EUR (u naravi se odnose na nabavu uredske opreme i namještaja, opreme za održavanje i zaštitu te osobnih vozila).

Indeks ostvarenje/izvršenje 2023.godinu u odnosu na izvršenje 2022.godine iznosi 429,47%, a indeks u odnosu na tekući plan za 2023.godinu iznosi 97,26%.

**Izvještaj o prihodima i rashodima prema izvorima financiranja**

U strukturi prihoda Županijskog suda u Zadru u 2023. godini opći prihodi i primici izvor 11 izvršeni su u iznosu od 1.708.636,01 EUR, dok su vlastiti prihodi izvor 31 izvršeni u iznosu od 1.300,000 EUR. Rashodi u 2023. godini izvršeni su do visine ostvarenih općih prihoda i primitaka izvor 11, odnosno do visine ostvarenih vlastitih prihoda izvor 31.

**Izvještaj o rashodima prema funkcijskoj klasifikaciji**

Na 3 Javni red i sigurnost/0330 Sudovi u 2023.godini izvršeno je 1.709.936,01 EUR. Indeks ostvarenje/izvršenje 2023.godinu u odnosu na izvršenje 2022.godine iznosi 91,87%, a indeks u odnosu na tekući plan za 2023.godinu iznosi 99,93%.

**Posebni dio planirano/izvršenje**

Opći prihodi i primici te rashodi odnose se na razdjel 109 Županijski sud u Zadru, glava 10965, RKP 3496 , A638000 Vođenje sudskih postupaka iz nadležnosti županijskih sudova.

Broj: 17 Su – 192/2024

U Zadru, 02.travnja 2024.

Predsjednik Županijskog suda u Zadru

Željko Đerđ